Official Journal L 104 , 20/04/2002 P. 0042 - 0043



Id-Deċiżjoni tal-Kummissjoni tad-19 ta’ April 2002 li tagħraf fil-prinċipju l-kompletezza tad-dossiers sottomessi għal eżaminazzjoni dettaljata bil-ħsieb ta’ l-inklużjoni possibbli tal-klozjanidin u l-Pseudozyma flocculosa fl-Anness I mad-Direttiva tal-Kunsill 91/414/KEE li tirrigwarda t-tqegħid fis-suq ta’ prodotti għall-protezzjoni tal-pjanti (innotifikata fid-dokument bin-numu K(2002) 1434) (Test b’rilevanza għaż-ŻEE) (2002/305/KE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Direttiva tal-Kunsill 91/414/KEE tal-15 ta’ Lulju 2002 li tirrigwarda l-ħruġ fis-suq ta’ prodotti għall-protezzjoni tal-pjanti [1], kif l-aħħar emendata bid-Direttiva tal-Kummissjoni 2000/18/KE [2], u b’mod partikolari l-Artikolu 6(3) tagħha, Billi: (1) Id-Direttiva 91/414/KEE tipprovdi li tiġi żviluppata lista Komunitarja tas-sustanzi attivi awtorizzati sabiex jiġu inkoporati fil-prodotti għall-protezzjoni tas-saħħa tal-pjanti. (2) Ġie ssottomess dossier dwar is-sustanza attiva klozjandin mit-Takeda Chemical Industries Ltd, tar-Renju Unit, lill-awtoritajiet Belġjani fis-26 ta’ Settembru 2001 b’applikazzjoni għalbiex tinkiseb l-inklużjoni tagħha fl-Anness I ta’ mad-Direttiva 91/414/KEE. Applikazzjoni simili kienet issottomessa mill-Maasmond Westland, ta’ l-Olanda, fis-6 ta’ Marzu 2001 lill-awtoritajiet ta’ l-Olanda li tirrigwarda s-sustanza mikrobjali attiva Pseudozyma flocculosa. (3) L-awtoritajiet tal-Belġju u ta’ l-Olanda indikaw lill-Kummssjoni illi, fuq eżami tal-bidu, id-dossiers għas-sustanzi attivi interessati jidhru illi jissodisfaw l-ħtiġiet dwar l-informazzjoni u t-tagħrif ta’ l-Anness II ta’ mad-Direttiva 91/414/KEE. Id-dossiers issottomessi jidhru wkoll li jissodisfaw ukoll il-ħtiġiet ta’ l-informazzjoni u t-tagħrif ta’ l-Anness III mad-Direttiva 91/414/KEE rigward prodott wieħed għall-protezzjoni tal-pjanti li fih is-sustanza attiva interessata. Skond l-Artikolu 6(2) tad-Direttiva 91/414/KEE, id-dossiers kienu sossegwentement mibgħuta mill-applikanti rispettivi lill-Kummissjoni u lill-Istati Membri l-oħra, u kienu riferiti lill-Kumitat Permanenti tal-Katina ta’ l-Ikel u s-Saħħa ta’ l-Annimali. (4) B’din id-Deċiżjoni għandu jiġi kkonfermat formalment fil-livell Komunitarju illi d-dossiers huma kkunsidrati li jissodisfaw fil-prinċipju l-ħtiġiet ta’ l-informazzjoni u t-tagħrif iprovvduti fl-Anness II u, għall-inqas prodott wieħed għall-protezzjoni tal-pjanti li fih is-sustanza attiva interessata, il-ħtiġiet ta’ l-Anness III mad-Direttiva 9/414/KEE. (5) Din id-Deċiżjoni ma għandhiex tippreġudika d-dritt tal-Kummissjoni li titlob lill-applikant li jissottometti iktar informazzjoni u tagħrif lill-Istat Membnru nnominat bħala Rapporteur rigward sustanza mogħtija sabiex jiċċara ċerti punti fid-dossier. (6) Il-miżuri provvduti f’din id-Deċiżjoni huma skond l-opinjoni tal-Kumitat Permanenti tal-Katina ta’ l-Ikel u s-Saħħa ta’ l-Annimali, ADOTTAT DIN ID-DEĊIŻJONI: L-Artikolu 1 Id-dossiers li jirrigwardaw is-sustanzi attivi identifikati fl-Anness ma’ din id-Deċiżjoni, li kienu ssottomessi lill-Kummisjoni u lill-Istati Membri bil-ħsieb li jiksbu l-inklużjoni ta’ dawn is-sustanzi fl-Anness I mad-Direttiva 91/414/KEE, jissodisfaw fil-prinċipju l-ħtiġiet ta’ l-informazzjoni u t-tagħrif iddikjarati fl-Anness II mad-Direttiva 91/414/KEE. Id-dossiers jissodisfaw ukoll il-ħtiġiet ta’ l-informazzjoni u t-tagħrif iddikjarati fl-Anness III mad-Direttiva 91/414/KEE rigward prodott wieħed għall-protezzjoni tal-pjanti li fih is-sustanza attiva interessata, filwaqt li jitqiesu l-użi proposti. L-Artikolu 2 Ir-rapporteur ta’ l-Istati Membri għandu jsegwi l-eżami ddettaljat tad-dossiers interessati u għandu jirrapporta l-konklużjonijiet ta’ l-eżamijiet tagħhom akkumpanjati b’kull rakkommanazzjoni rigward l-inklużjoni jew in-nuqqas ta’ l-inklużjoni tas-sustanza attiva interessata fl-Anness I mad-Direttiva 91/414/KEE u kull kondizzjoni li għandha x’taqsam magħhom malajr kemm jista’ jkun u l-iktar tard fil-perjodu taż-żmien ta’ sena mid-data tal-pubblikazzjoni ta’ din id-Deċiżjoni fil-Ġurnal Uffiċjali tal-Komuniajiet Ewropej. L-Artikolu 3 Din id-Deċiżjoni hija indirizzata lill-Istati Membri. Magħmula fi Brussel, fid-19 ta’ April 2002. Għall-Kummissjoni David Byrne Membru tal-Kummissjoni [1] ĠU L 230, tad-19.8.1991, p. 1. [2] ĠU L 55, tas-26.2.2002, p. 29. -------------------------------------------------- L-ANNESS IS-SUSTANZI ATTIVI INTERESSATI F’DIN ID-DEĊIŻJONI In-Nru | L-Isem Komuni, in-Numru ta' l-identifikazzjoni tas-CIPAC | L-Applikant | Id-Data ta' l-applikazzjoni | L-Istat Membru Rapporteur | 1 | Il-Klozjandin Nru tas-CIPAC 738 | It-Takeda Chemical Industries Ltd tar-Renju Unit | fis-26 ta' Settembru 2001. | BE | 2 | Il-Pseudozyma flocculosa Nru tas-CIPAC 669 | Il-Maasmond-Westland ta' l-Olanda | fis-6 ta' Marzu 2001. | NL | --------------------------------------------------